Kaudella 2010–2011 Małysz, joka yleensä oli parhaassa vireessään vasta kevätpuolella kautta, aloitti kauden tasaisesti ollen lähes koko ajan kärkikymmenikössä. Kaudella Małysz keräsi yhdeksän palkintopallisijaa, joista yksi oli voitto. Oslon MM-kisoissa Małysz sai pronssia normaalimäen kilpailussa. Kisojen jälkeen hän kertoi lopettavansa uransa tähän kauteen. Viimeisessä kilpailussaan maailmancupissa 20. maaliskuuta Małysz otti kolmannen sijan. 26. maaliskuuta hänen kunniakseen pidettiin jäähyväiskilpailu, jonne kutsuttiin maailman hyppyeliitti. Sääolosuhteet vesittivät useimpien kilpailun, mutta Małysz pääsi alas turvallisesti ja hyppäsi kaikkein pisimmän hypyn.